אדן אזאר

אדן מיקאל וולטר אזאר (בצרפתית: Eden Michael Walter Hazard; נולד ב-7 בינואר 1991) הוא כדורגלן עבר בלגי ששיחק בעמדת הקיצוני השמאלי.

קריירת מועדונים
 ליל 
אזאר התחיל את הקריירה המקצוענית שלו במועדון ליל אליו הוא עבר בגיל 14. בשנת 2007 עלה לקבוצה הבוגרת של המועדון. בעונת  שיחק רק 4 משחקים בהם לא כבש. בעונת  הרשים בהרבה ועזר לקבוצה לסיים במקום 5 שהוביל למוקדמות הליגה האירופאית בעונה זאת גם זכה בשחקן הצעיר של השנה בצרפת וזאת הייתה הפעם הראשונה שבתואר זה זוכה שחקן זר. עונה לאחר מכן הרשים עוד יותר עם מאזן של 10 שערים ו-9 בישולים ב-49 משחקים בכל המסגרות. גם בשנה זאת זכה בתואר השחקן הצעיר של השנה בצרפת וגם זכה לשחקן החודש של מרץ 2010 והיה חלק מנבחרת השנה בליגה. בשנת 2011 זכה עם ליל באליפות הליגה הצרפתית.

 צ'לסי 
ביוני 2012 חתם אזאר במועדון הכדורגל האנגלי צ'לסי מהפרמייר ליג, תמורת סכום של 32 מיליון ליש"ט. ב-19 ביולי 2012 הוא כבש שער במשחק הבכורה שלו במדי צ'לסי, בניצחון 2–4 על סיאטל סאונדרס מה-MLS במשחק ידידות. את הופעת הבכורה הרשמית שלו ערך אזאר בהפסד 2–3 למנצ'סטר סיטי במגן הקהילה.

אזאר הסתגל במהרה לסגנון המשחק האנגלי ובמשחקו הראשון בליגה בישל וסחט פנדל נגד וויגאן. במחזור השני בישל פעמיים וסחט עוד פנדל ובמחזור השלישי כבש את שער הבכורה שלו בפרמייר ליג, בניצחון 0–2 על ניוקאסל יונייטד, ובישל שער נוסף לפרננדו טורס. בסך הכל כבש בעונתו הראשונה בקבוצה 13 שערים בכל המסגרות, וזכה עם צ'לסי בליגה האירופית.

בעונת  כבש אזאר 17 שערים בכל המסגרות, ונבחר לכדורגלן הצעיר של השנה באנגליה.

בעונת 2014/2015 אזאר כבש 14 שערים ועזר לצ'לסי לזכות באליפות הפרמייר ליג. באותה עונה זכה אזאר בתואר שחקן העונה בפרמייר ליג.

בעונה שלאחר מכן רשם יחד עם צ'לסי ירידה ניכרת ביכולת, בה סיימה הקבוצה במקום העשירי. בעונת 2016/17 היה שותף משמעותי בזכייתה של צ'לסי בפרמייר ליג.

 ריאל מדריד 
ב-7 ביוני 2019 הודיעה ריאל מדריד על החתמתו של אזאר בקבוצה לחמש שנים תמורת 100 מיליון יורו.

את הופעת הבכורה שלו במדיה ערך ב-14 בספטמבר כאשר עלה כמחליף בדקה ה-60 בניצחון 3:2 על לבאנטה, ואת שער הבכורה שלו כבש ב-5 באוקטובר בניצחון 4:2 על גרנאדה ובנוסף בישל במדים הלבנים.

בעונתו הראשונה זכה עם הקבוצה באליפות הלה ליגה אך נעדר מרובה בשל פציעות מהן סבל. גם בעונתו השנייה סבל מפציעות רבות, ובסך הכל בשתי עונות בריאל מדריד ערך אזאר 43 הופעות בכל המסגרות.

ב-3 ביוני 2023 הודיעה ריאל מדריד על שחרורו מהקבוצה.

ב-10 באוקטובר 2023 הודיע על פרישה ממשחק פעיל.

קריירה בינלאומית
עד 2008 היה חלק מנבחרת הנוער של בלגיה. לאחר שעבר את גיל הנוער היה חלק מנבחרת בלגיה עד גיל 19 וב-2009 זומן לראשונה לסגל הנבחרת לקראת משחק הידידות של הנבחרת נגד צ'כיה ב-12 באוגוסט 2009, ובמשחק זה גם קיים את הופעת הבכורה שלו כאשר עלה כמחליף. ב-7 באוקטובר 2011 כבש את שער הבכורה שלו בנבחרת, בניצחון 1–4 על קזחסטן.

במונדיאל 2014 בישל אזאר שני שערים בשלב הבתים, והיה שותף להגעתה של נבחרת בלגיה לרבע הגמר, בו הפסידה 0–1 ל.

במונדיאל 2018, כבש אזאר שלושה שערים. במונדיאל זה הגיעה נבחרת בלגיה עד שלב חצי הגמר בו הודחה על ידי צרפת לאחר שהפסידה 0–1. במשחק על המקום השלישי, בו כבש אזאר את שערו השלישי, ניצחה בלגיה את אנגליה בתוצאה 0–2 וסיימה את המונדיאל במקום השלישי.

ב-24 במרץ 2019, במוקדמות יורו 2020, במשחק בלגיה נגד קפריסין ערך אזאר את הופעתו ה-100 במדי הנבחרת.

נכלל בסגל נבחרת בלגיה לטורניר מונדיאל 2022.

ב-7 בדצמבר 2022 הודיע על פרישה מהנבחרת.

 פרישה 
ב-10 באוקטובר 2023 הודיע על פרישה מכדורגל.

חיים אישיים
אזאר נולד בלה לובייר שבדרום בלגיה, אך גדל בעיירה קטנה במחוז ולוניה. שניים מאחיו, תורגן וקיליאן, גם הם כדורגלנים מקצוענים. הוריהם, קארין ותיירי, היו אף הם כדורגלנים בעברם.

בשנת 2012 חתם אזאר על חוזה חסות עם נייקי. הוא הופיע לפרסומת עבור הנעל "Nike Green Speed II" החדשה לצד מריו גצה, ת'יאו וולקוט, ראהים סטרלינג, כריסטיאן אריקסן וסטפן אל שעראווי בנובמבר 2012.

סטטיסטיקות קריירה
קריירת מועדונים
מועדוןעונהליגהגביע ההתאחדותגביע הליגהמפעלים אירופייםאחרסך הכולליגההופעותשעריםהופעותשעריםהופעותשעריםהופעותשעריםהופעותשעריםהופעותשעריםלילליג 1400000––403044210––3563751021124–5210387532290–54123820311060114922סך הכל14736136632741119450צ'לסיפרמייר ליג349615214130621335143010103–49173814106273–52193142210801043636164130––431734125141830051173716205382005221סך הכל24585235258531161352110ריאל מדרידלה ליגה16100–60002212020/202114310 –51102142021/202218021–30002312022/20236010–3100101סך הכל544410017210767סך הכול בקריירה44612540123111971782622167

 נבחרת בלגיה 
 שנה הופעות שערים 2008 1 0 2009 9 0 2010 7 0 2011 8 1 2012 8 1 2013 9 3 2014 12 1 2015 9 6 2016 14 5 2017 5 42018 16 62019 8 520200020211012022100 סך הכול 126 33

תארים

קישורים חיצוניים

 פרופיל השחקן באתר צ'לסי

הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ליל
קטגוריה:כדורגלני צ'לסי
קטגוריה:כדורגלני ריאל מדריד
קטגוריה:כדורגלני נבחרת בלגיה
זוכי פרס כדורגלן השנה בליגה האנגלית
קטגוריה:זוכי פרס בראבו
קטגוריה:זוכי פרס כדורגלן השנה בליגה האנגלית (התאחדות עיתונאי הכדורגל)
קטגוריה:זוכי פרס הכדורגלן הצעיר של השנה בליגה האנגלית
קטגוריה:ספורטאים בלגים בצרפת
קטגוריה:ספורטאים בלגים באנגליה
קטגוריה:ספורטאים בלגים בספרד
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בלגים שנולדו ב-1991